สำนักพระราชวังแถลงการณ์ฉบับที่ 2 เวลา 22.00 น.ถึงผลที่คณะแพทย์ถวายการผ่าตัดเป็นที่น่าพอใจไม่มีภาวะแทรกซ้อน จึงขอพระราชทานกราบบังคมทูลเชิญเสด็จฯประทับอยู่ในห้องพักฟื้น ทรงมีพระอาการดีขึ้นตามลำดับต่อมาเวลา 22.24 น.คณะแพทย์จึงขอพระราชทานกราบบังคมทูลเชิญเสด็จฯกลับมาประทับ ณ อาคารเฉลิมพระเกียรติหลังจากสำนักพระราชวังแถลงการณ์ เรื่องพระอาการประชวรของพระบาทสมเด็จพระเจ้าอยู่หัว เมื่อวันที่ 17 กรกฎาคม ทำให้ประชาชนทุกหมู่เหล่าต่างมีความเป็นห่วง และร่วมใจถวายพระพรให้ทรงหายจากพระอาการประชวรในเร็ววัน ทั้งนี้เมื่อถึงวันที่คณะแพทย์ถวายการผ่าตัดขยายช่องทางเดินประสาทของพระปิฐิกัณฐกัฐิ (กระดูกสันหลัง) ระดับบั้นพระองค์ โดยใช้กล้องจุลทรรศน์ ที่โรงพยาบาลศิริราช พสกนิกรทั่วประเทศต่างพร้อมใจกันใส่เสื้อสีเหลือง เพื่อร่วมถวายพระพรให้ทรงหายจากพระอาการประชวร และมีพระพลานามัยที่สมบูรณ์ในเร็ววันอีกครั้งหนึ่ง
คณะแพทย์ได้ขอพระราชทานกราบบังคมทูลเชิญเสด็จฯกลับมาประทับที่อาคารใด 
อาคารเฉลิมพระเกียรติ